	ATSAKYMAI Į KLAUSIMUS


	Užimtumo tarnyba prie Lietuvos Respublikos socialinės apsaugos ir darbo ministerijos (toliau– perkančioji organizacija) atviro konkurso būdu Centrinėje viešųjų pirkimų informacinėje sistemoje (toliau – CVP IS) vykdo Lietuvių kalbos mokymų pirkimą (toliau – pirkimas), pirkimo Nr. 8196861, kurį atlieka pirkimo organizatorius.            


  
		
	Perkančioji organizacija CVP IS pranešimais Nr. 697227, 697421, 697841 gavo pirkimo dalyvių klausimus.

Teikiame atsakymus:

1. Pagal ką bus nusprendžiama, ar mokymai vyks online, ar įprastu formatu?

Planuojama, jog visi dalyviai bus iš Vilniaus. Pageidaujamas mokymų formatas 50 proc. online ir 50 proc. įprastu formatu t.y vienas 4 valandų gyvas susitikimas per savaitę. Galima išlaikyti tam tikrą lankstumą ir jei dalyvių motyvacija, produktyvumas ir lankomumas yra pakankami, galima padidinti online mokymų skaičių.

2. Minite, kad dalyvių grupės formavimas yra paslaugų gavėjo funkcija. Pagal kokius kriterijus bus formuojamos grupės bei kaip užtikrinsite, kad lietuvių kalbos žinių lygis jose sutaps ne tik lygio, tačiau ir polygio tikslumu, t.y. B1.1, B1.2 ir pan.? Ar leisite, paslaugų teikėjui paprašius, prieš mokymus organizuoti kalbos lygio nustatymą bei grupes suformuoti paslaugų teikėjui?

Tiekėjas gali formuoti grupes naudodamas testavimą ir pagal tai suformuoti grupes, kuriuose pirminis kalbos lygis būtų panašus.

3. Patikslinkite, kaip bus vykdomas atsiskaitymas už paslaugas tais atvejais, jei dalyvis sudalyvaus ne visuose užsiėmimuose arba mokymų eigoje apskritai nutrauks mokymąsi?

Su tiekėju galima sutarti tam tikrą praleistų užsiėmimų skaičių po kurio dalyvis prarastų teisę į mokymus. Yra pakankamas skaičius įvairaus lygio norinčiųjų dalyvauti. Iškritus dalyviui jį būtų galima pakeisti kitu, taip užtikrinant tiekėjui reikiamą dalyvių skaičių ir tuo pačiu atlygį.

4. Pagal ką bus parenkamas tikslus mokymų laikas? Ar esate numatę kažkokius laiko intervalus, kuriais galės būti organizuojamos pamokos?

Preliminarus siūlymas, jog mokymai vyktų po darbo 18:30-20:30 intervale. Įprasti mokymai pvz. penktadienį  13-17 val. arba šeštadienį 10-14 val. Galima daryti apklausą ir lanksčiau suderinti mokymų laiką tarp teikėjo galimybių ir grupės poreikių.

5. Kaip su mokomąja medžiaga? Ar vadovėliais pasirūpins patys mokymų dalyviai, ar tai paslaugų teikėjo atsakomybė?

Paslaugų teikėjo atsakomybė. Tikimės, jog teikėjas turės skaitmeninę mokymų medžiagą, naudos mokymams moodle ar panašią platformą.

6. Ar mokymų dalyvių tikslas - pasiruošti II kategorijos egzaminui, ar tokio reikalavimo nėra?

Tikslas pasiruošti egzaminui.

7. Pasiūlymo 4 punkte nurodytas „1 val. įkainis 1 dalyviui, Eur be PVM“. Prašome patikslinti, ar turima omenyje astronominė (60 min.), ar akademinė (45 min.) valanda.

Akademinė valanda

8. Ši informacija yra svarbi apskaičiuojant grupės mokymų kainą. Nurodoma, kad grupėje gali būti iki 15 dalyvių. Prašome informuoti:
	Koks yra minimalus dalyvių skaičius grupėje?

Minimalus skaičius nėra nustatytas, esant mažam dalyvių skaičiui grupėje jungtume grupes.

Ar yra tikimybė, kad grupėje mokysis tik 6–8 dalyviai?

Esant tokiai situacijai būtų sujungiamos panašaus lygio grupės ir formuojama nauja grupė iš naujų dalyvių, kad mokymus baigtų 40 dalyvių.

Ar užtikrinate, kad grupėje visada bus 15 dalyvių?

Taip, galime užtikrinti.

    9. Ar teiksite dalyvių sąrašus?

Tiekėjas turėtų teikti dalyvių dalyvavimo/lankomumo sąrašus.

    10. Prašome paaiškinti atsiskaitymo pagal faktiškai suteiktas paslaugas tvarką:
Jei dalyvis mokymų metu nutraukia dalyvavimą, ar už tokį dalyvį nebus mokama nuo jo išstojimo momento?

Dalyvis būtų pakeistas kitu, taip užtikrinant tiekėjui numatytas pajamas.

Ar dalyvių lankomumas ir apmokėjimas bus vertinami bei skaičiuojami kas mėnesį, ar pagal kitą laikotarpį?

 Kas mėnesį (Sutarties 2.3. p.).

	11. Laba diena, ar gali pasiūlyme paslaugų vertė viršyti 14500 eur?

Negali viršyti 14500,00 Eur be PVM.

